Návrh nariadenie Rady ktorým sa mení a dopĺňa nariadenie (ES) č. 27/2005, pokiaľ ide o sleďa obyčajného, halibuta grónskeho a chobotnicu /* KOM/2005/0478 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 12.10.2005 KOM(2005) 478 v konečnom znení Návrh NARIADENIE RADY ktorým sa mení a dopĺňa nariadenie (ES) č. 27/2005, pokiaľ ide o sleďa obyčajného, halibuta grónskeho a chobotnicu (predložený Komisiou) ODÔVODNENIE Nariadením Rady (ES) č. 27/2005[1] sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov. 1. Podľa nových vedeckých informácií môže dôjsť k nárastu príležitostí Spoločenstva na lov sleďa obyčajného v subčastiach 30 a 31 Baltického mora o 15 000 ton na 86 856 ton. Tento nárast by sa mal implementovať. 2. V nariadení Rady (ES) č. 27/2004 nebola Litve pridelená kvóta pre halibuta grónskeho v zóne IIa a podoblastiach IV a VI. Dôvodom bola skutočnosť, že v čase, keď návrh Komisie (KOM 746 v konečnom znení) bol v procese vypracúvavania, neboli hlásenia o litovských úlovkoch halibuta grónskeho v týchto oblastiach. Litva však poskytla informácie o tom, že má záznam o úlovkoch v podoblasti VI, no v minulosti boli omylom nahlásené v podoblasti XII. Organizácia OSN pre výživu a poľnohospodárstvo (FAO) potvrdila, že Litva požiadala o opravu týchto údajov o svojich úlovkoch týkajúcich sa halibuta grónskeho v rokoch 2001 – 2003. Organizácia FAO taktiež potvrdila, že údaje o úlovkoch za roky 2001, 2002 a 2003, ktoré poskytla Litva Komisii, sú rovnaké ako tie, ktoré boli úradne oznámené organizácii FAO, t. j. 3, 48 a 24 ton v uvedenom poradí v oblasti VI a 0, 0 a 2 v uvedenom poradí v podoblasti XII. Na základe tohto záznamu by mala byť Litva oprávnená na to, aby jej bola pridelená kvóta v rozsahu 10 ton halibuta grónskeho v uvedených oblastiach. 3. Minimálna veľkosť chobotnice druhu Octopus vulgaris je v nariadení Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov[2] stanovená na 750 g. Táto minimálna veľkosť sa vzťahuje len na lov, vykládku a predaj chobotnice vyskytujúcej sa v morských vodách spadajúcich do zvrchovanosti alebo jurisdikciu členských štátov a nachádzajúcich sa v jednom z regiónov špecifikovaných v článku 2 nariadenia Rady (ES) č. 850/98. S cieľom prispieť k zachovaniu týchto zásob, a najmä chrániť mláďatá, je taktiež potrebné stanoviť minimálnu veľkosť chobotnice s pôvodom v morských vodách spadajúcich do zvrchovanosti alebo jurisdikcie tretích štátov v oblasti CECAF. Minimálna veľkosť je 500 g (bez vnútorností). Chobotnica, ktorá pochádza z tejto oblasti a nedosahuje uvedenú veľkosť, sa nesmie ponechať na palube ani prekladať, vykladať, prepravovať, skladovať, vystavovať alebo ponúkať na predaj alebo uvádzať na trh. Rada bola požiadaná, aby v najkratšom možnom čase prijala tento návrh s cieľom umožniť rybárom plánovanie činností na rybársku sezónu. Návrh NARIADENIE RADY ktorým sa mení a dopĺňa nariadenie (ES) č. 27/2005, pokiaľ ide o sleďa obyčajného, halibuta grónskeho a chobotnicu RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[3], a najmä na jeho článok 20, so zreteľom na návrh Komisie[4], keďže: (1) Nariadením Rady (ES) č. 27/2005[5] sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov. (2) Podľa nových vedeckých informácií prijala Medzinárodná Komisia pre rybolov v Baltickom mori odporúčanie, na základe ktorého má dôjsť k nárastu príležitostí Spoločenstva na lov sleďa obyčajného v subčastiach 30 a 31 Baltického mora o 15 000 ton na 86 856 ton. Tento nárast by sa mal implementovať. (3) V súlade s opravenými štatistickými údajmi o úlovkoch by Litva mali mať dostupné príležitosti rybolovu predstavujúce 10 ton halibuta grónskeho v zóne IIa (vody Spoločenstva) a v podoblastiach IV a VI (vody Spoločenstva a medzinárodné vody). Preto by sa mal implementovať opravený údaj. (4) S cieľom prispieť k zachovaniu chobotnice, a najmä chrániť mláďatá, je potrebné stanoviť v roku 2005 minimálnu veľkosť chobotnice z morských vôd spadajúcich do zvrchovanosti alebo jurisdikcie tretích krajín a žijúce v regióne CECAF až do prijatia nariadenia Rady, ktorým sa mení a dopĺňa nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov[6]. (5) Nariadenie (ES) č. 27/2005 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Prílohy IA, IB a III k nariadeniu (ES) č. 27/2005 sa menia a dopĺňajú v súlade s prílohou k tomuto nariadeniu. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda PRÍLOHA Prílohy k nariadeniu (ES) č. 27/2005 sa menia a dopĺňajú takto: 1) V prílohe IA: Údaje, ktoré sa týkajú druhu sleďa obyčajného v subčasti 30-31 sa nahrádzajú takto: „druhy: | sleď obyčajný | Zóna: | subčasti 30-31 | Clupea harengus | HER/3D30.; HER/3D30. | Fínsko | 72 625 | Švédsko | 14 231 | ES | 86 856 | Celkový povolený výlov (TAC) | 86 856 | Analytický TAC, na ktorý sa nevzťahujú články 3 a 4 nariadenia (ES) č. 847/96. “ | 2) V prílohe IB: Údaje, ktoré sa týkajú druhov halibuta grónskeho v zóne IIa (vody Spoločenstva), zónach IV a VI (vody spoločenstva a medzinárodné vody), sa nahrádzajú takto: „druhy: | halibut grónsky | Zóna: | IIa (vody Spoločenstva), IV, VI (vody Spoločenstva a medzinárodné vody) | Reinhardtius hippoglossoides | Dánsko | 10 | Nemecko | 18 | Estónsko | 10 | Španielsko | 10 | Francúzsko | 168 | Írsko | 10 | Litva | 10 | Poľsko | 10 | Spojené kráľovstvo | 661 | ES | 1052 | Nórsko | 145 | (1) (2) | Celkový povolený výlov (TAC) | bez relevancie | __________ | 1) Rybolov v zóne VI sa obmedzuje na lov pomocou dlhých rybárskych šnúr. | 2) Na preloženie do vôd ES v zónach IIa a VI. “ | 3) V prílohe III: Časť I sa mení a dopĺňa takto: „ČASŤ I CECAF Minimálna veľkosť chobotnice ( Octopus vulgaris ) v morských vodách spadajúcich do suverenity alebo jurisdikcie tretích krajín a nachádzajúcich sa v oblasti CECAF je 500 g (bez vnútorností). Chobotnica, ktorá nedosahuje veľkosť 500 g (bez vnútorností), sa nesmie ponechať na palube ani prekladať, vykladať, prepravovať, skladovať, predávať, vystavovať alebo ponúkať na predaj, ale sa ihneď vráti do mora.“ [1] Ú. v. EÚ L 12, 14.1.2005, s. 1. [2] Ú. v. ES L 125, 27.4.1998, s. 1. Nariadenie naposledy zmenené a doplnené nariadením (ES) č. 602/2004 z 22. marca 2004 (Ú. v. EÚ L 97, 1.4.2004, s. 1). [3] Ú. v. EÚ L 358, 31.12.2002, s. 59. [4] Ú. v. EÚ C , , s. . [5] Ú. v. EÚ L 12, 14.1.2005, s. 1. [6] Ú. v. ES L 125, 27.4.1998, s. 1.